Fjárfesting í ÍV Eignasafni III hentar einstaklingum , fyrirtækjum og fagfjárfestum sem vilja nýta sér kosti sjóðaformsins og leitast eftir mikilli eignadreifingu og erlendri áherslu í fjárfestingum . Sjóðnum er stýrt af sérfræðingum sem taka mið af aðstæðum hverju sinni . Ávöxtun sjóðsins getur sveiflast nokkuð og því er mikilvægt að ekki sé horft til mjög skamms tíma við mat á árangri . Sjóðurinn hentar vel fyrir þá sem fjárfesta með reglubundnum hætti , t.d með reglulegri áskrift Markmið og fjárfestingarstefna Meirihluti fjárfestinga sjóðsins er ávallt í erlendum eignum . Sjóðurinn ávaxtar fjármuni með fjárfestingu í innlendum og erlendum hlutabréfum , skuldabréfum og innlánum fjármálafyrirtækja . Sjóðurinn hefur heimildir til fjárfestinga í íslenskum verðbréfasjóðum og fjárfestingarsjóðum auk þess sem heimilt að fjárfesta hvort sem er í íslenskum eða erlendum sjóðum sem fjárfesta í erlendum verðbréfum . Hægt er að fjárfesta í ÍV Eignasafni III í gegnum VERÐBRÉFAVEF ÍV eða með því að hafa samband við ráðgjafa Íslenskra verðbréfa í síma 460 4700 . Mögulegt er að fjárfesta reglubundið í sjóðnum með því að gerast áskrifandi . ÍV Eignasafn III er fjárfestingarsjóður skv. lögum nr. 128 / 2011 um verðbréfasjóði , fjárfestingarsjóði og fagfjárfestasjóði og hefur því rýmri heimildir til fjárfestinga en verðbréfasjóðir .